Na temelju članka 117. Zakona o socijalnoj skrbi („Narodne novine“ broj 157/13, 152/14, 99/15, 52/16, 16/17, 130/17, 98/19. i 64/20) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P L A N**

**javnih potreba u socijalnoj skrbi**

**na području Općine Ferdinandovac u 2021. godini**

**I.**

Planom javnih potreba u socijalnoj skrbi na području Općine Ferdinandovac u 2021. godini (u daljnjem tekstu: Plan) utvrđuje se način ostvarivanja javnih potreba u socijalnoj skrbi i financijska sredstva za njegovo provođenje.

**II.**

Javne potrebe u socijalnoj skrbi na području Općine Ferdinandovac (u daljnjem tekstu: Općina) ostvarivat će se:

- pomaganjem osobama i obiteljima u novcu ili naturi, kada se zbog nesposobnosti za rad, bolesti, starosti,

elementarnih nepogoda i drugih događaja nađu u stanju socijalne potrebe,

- pomaganjem mladim obiteljima u novcu, kada je to potrebno radi rješavanja njihovog stambenog pitanja,

- priznavanjem prava na naknadu za podmirenje troškova stanovanja korisnicima zajamčene minimalne

naknade,

- sufinanciranjem odgoja i naobrazbe djece s posebnim potrebama i nadarene djece,

- sufinanciranjem prehrane učenika Osnovne škole Ferdinandovac,

- sufinanciranjem školske opreme učenika Osnovne škole Ferdinandovac,

- podjelom dječjih darova,

- dodjelom pomoći za opremanje novorođenog djeteta,

- sufinanciranjem cijene prijevoza učenika srednjih škola,

- sufinanciranjem obrazovanja studenata,

- sufinanciranjem poštanskih usluga za plaćanje komunalne i grobne naknade.

**III.**

Javne potrebe iz točke II. ovog Plana na području Općine ostvarivat će se kroz rad:

- Općinskog vijeća Općine Ferdinandovac,

- mjesnih odbora Općine Ferdinandovac,

- općinskog načelnika Općine Ferdinandovac,

- Socijalnog vijeća Općine Ferdinandovac,

- Gradskog društva Crvenog križa Đurđevac,

- Osnovne škole Ferdinandovac.

**IV.**

Za javne potrebe iz točke II. ovog Plana osiguravaju se sredstva u ukupnoj svoti od 452.000,00 kuna iz Proračuna Općine Ferdinandovac za 2021. godinu (u daljnjem tekstu: Proračun).

**V.**

Sredstva iz točke IV. ovog Plana raspoređuju se za:

1. Pravo na naknadu za troškove stanovanja 63.000,00 kuna,

2. Pomoć mladim obiteljima za stambeno zbrinjavanje 100.000,00 kuna,

3. Pomoć za opremanje novorođenog djeteta 25.000,00 kuna,

4. Sufinanciranje prehrane učenika Osnovne škole Ferdinandovac 15.000,00 kuna,

5. Sufinanciranje školske opreme učenika Osnovne škole Ferdinandovac 35.000,00 kuna,

6. Kupnju dječjih darova 8.000,00 kuna,

7. Sufinanciranje odgoja i naobrazbe djece s posebnim potrebama i nadarene djece 5.000,00 kuna,

8. Sufinanciranje prijevoza učenika srednjih škola 25.000,00 kuna, 9. Provođenje Programa Gradskog društva Crvenog križa Đurđevac 5.000,00 kuna,

10. Dio sredstava za troškove gerontodomaćice: plaća, putni trošak,

radna odjeća i obuća, materijal za čišćenje i sanitarni pregled 60.000,00 kuna,

11. Jednokratne pomoći 3.000,00 kuna,

12. Pomoć umirovljenicima 40.000,00 kuna,

13. Studentske stipendije 60.000,00 kuna,

14. Sufinanciranje poštanskih usluga 8.000,00 kuna.

**VI.**

Pravo na naknadu za troškove stanovanja iz točke V., stavka 1., podstavka 1. ovog Plana priznavati će se korisnicima zajamčene minimalne naknade sukladno Zakonu o socijalnoj skrbi („Narodne novine“ broj 157/13, 152/14, 99/15, 52/16, 16/17., 130/17, 98/19. i 64/20).

**VII.**

Sredstva iz točke V., stavka 1., podstavaka 2.-13. ovog Plana doznačivat će se korisnicima sukladno Odluci o socijalnoj skrbi na području Općine Ferdinandovac („Službeni glasnik Koprivničko-križevačke županije“ broj 5/18), a prema mogućnostima Proračuna Općine Ferdinandovac za 2021. godinu.

Sufinanciranje poštanskih usluga vršit će se sukladno posebnoj odluci Općinskog vijeća Općine Ferdinandovac.

**VIII.**

Ovaj Plan objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

OPĆINSKO VIJEĆE

OPĆINE FERDINANDOVAC

KLASA: 550-01/20-01/04

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**